Aģentūra ar sava koordinatora palīdzību var paziņot [trešai valstij] savu viedokli par vienībai sniegtajiem norādījumiem. Tādā gadījumā [trešā valsts] šo viedokli ņem vērā un pēc iespējas to ievēro.

(10) “iesaistītā dalībvalsts” ir dalībvalsts, kas piedalās operācijā [trešā valstī], sniedzot tehnisko aprīkojumu, robežsargus un citu attiecīgu personālu, kas izvietoti kā daļa no vienības;

(6) “vienība” ir robežsargu un cita attiecīgā personāla vienība no iesaistītajām dalībvalstīm, tostarp robežsargi un cits attiecīgs personāls, kuru dalībvalstis norīkojušas uz aģentūru un kura jāizvieto operācijas laikā;

(5) “robežu kontrole” ir personu kontrole, ko neatkarīgi no visiem citiem apsvērumiem veic uz robežas, reaģējot vienīgi uz nodomu šķērsot vai jau notikušu šās robežas šķērsošanu, kas ietver robežpārbaudes un robežuzraudzību starp robežšķērsošanas vietām;

(4) “atgriešanas operācija” ir operācija, kuru koordinē aģentūra un kurā ir iesaistīts vienas vai vairāku dalībvalstu sniegts tehniskais un operatīvais atbalsts, un kuras laikā atgriežamās personas no vienas vai vairākām dalībvalstīm piespiedu kārtā vai brīvprātīgi tiek atgrieztas uz [trešo valsti];

(2) “kopīga operācija” ir darbība, kuras mērķis ir apkarot nelegālo imigrāciju, pašreizējo vai gaidāmo apdraudējumu uz ārējām [trešās valsts] robežām vai pārrobežu noziedzību vai arī pastiprināt tehnisko un operatīvo palīdzību to ārējo robežu daļu kontrolei, kas robežojas ar kaimiņos esošo dalībvalsti;

7. Vienības dalībnieku imunitāte pret [trešās valsts] jurisdikciju neatbrīvo tos no attiecīgo piederības dalībvalstu jurisdikcijas.

4. Vienības dalībniekiem ir imunitāte pret [trešās valsts] civiltiesisko un administratīvo jurisdikciju saistībā ar visām darbībām, ko tie veikuši, pildot savus dienesta pienākumus. Ja kādā [trešās valsts] tiesā ceļ civilprasību pret vienības dalībniekiem, par to nekavējoties paziņo aģentūras izpilddirektoram un piederības dalībvalsts kompetentajai iestādei. Pirms tiesvedības sākuma aģentūras izpilddirektors un piederības dalībvalsts kompetentā iestāde tiesai apliecina, vai attiecīgo darbību vienības dalībnieki ir veikuši, pildot savus dienesta pienākumus. Ja darbība veikta, pildot dienesta pienākumus, tiesvedību nesāk. Ja darbība nav veikta, pildot dienesta pienākumus, tiesvedība var turpināties. Aģentūras izpilddirektora un piederības dalībvalsts kompetentās iestādes apliecinājums ir saistošs [trešās valsts] tiesai, kas to nevar apstrīdēt. Ja tiesvedību sāk vienības dalībnieks, viņš zaudē imunitāti pret jurisdikciju attiecībā uz visām pretprasībām, kas ir tieši saistītas ar galveno prasību.

3. Vienības dalībniekiem vienmēr ir imunitāte pret trešās valsts krimināltiesisko jurisdikciju. Vienības dalībniekiem piešķirtās privilēģijas un imunitāte pret [trešās valsts] krimināltiesisko jurisdikciju neatbrīvo tos no piederības dalībvalsts jurisdikcijas. Piederības dalībvalsts vajadzības gadījumā var atcelt vienības dalībnieku imunitāti pret [trešās valsts] krimināltiesisko jurisdikciju. Šādai atcelšanai vienmēr jābūt tūlītējai atcelšanai.

2. Ja aģentūra vai jebkura iesaistītā dalībvalsts neievēro šā nolīguma vai operatīvā plāna noteikumus, [trešā valsts] darbību var apturēt vai izbeigt pēc tam, kad par to ir rakstiski informējusi aģentūru. [Trešā valsts] informē aģentūru par attiecīgajiem iemesliem.

1. Ja [trešā valsts] neievēro šā nolīguma vai operatīvā plāna noteikumus, aģentūras izpilddirektors darbību var apturēt vai izbeigt pēc tam, kad par to rakstiski ir informējis [trešo valsti]. Izpilddirektors informē [trešo valsti] par attiecīgajiem iemesliem.

7. [Trešā valsts] var atļaut vienības dalībniekiem piekļūt tās datubāzei, ja tas ir nepieciešams, lai sasniegtu operatīvos mērķus, kas noteikti operatīvajā plānā, un atgriešanas operāciju nolūkos. Vienības dalībnieki izmanto piekļuvi tikai tādiem datiem, kas ir nepieciešami to uzdevumu veikšanai un pilnvaru īstenošanai. [Trešā valsts] pirms vienības dalībnieku izvietošanas informē aģentūru par valsts datubāzēm, kurām var piekļūt. Šādu piekļuvi veic saskaņā ar [trešās valsts] datu aizsardzības tiesību aktiem.

5. Veicot uzdevumus un īstenojot pilnvaras, vienības dalībnieki var nēsāt dienesta ieročus, munīciju un aprīkojumu, kā tas ir atļauts saskaņā ar piederības dalībvalsts tiesībām. [Trešā valsts] pirms vienības dalībnieku izvietošanas informē aģentūru par atļautajiem dienesta ieročiem, munīciju un aprīkojumu, kā arī par to izmantošanas nosacījumiem.

8. Attiecībā uz vienības dalībnieku sniegtiem pakalpojumiem aģentūrai vienības dalībnieki ir atbrīvoti no sociālā nodrošinājuma noteikumiem, kas var būt spēkā [trešā valstī].

9. Vienības dalībnieki [trešā valstī] ir atbrīvoti no jebkāda veida nodokļiem, ko ietur no algas un ienākumiem, kurus tiem maksā aģentūra vai piederības dalībvalstis, kā arī no ienākumiem, ko viņi saņem ārpus [trešās valsts].

10. [Trešā valsts] saskaņā ar normatīvajiem aktiem, ko tā var pieņemt, ļauj ievest priekšmetus vienības dalībnieku personiskām vajadzībām un atbrīvo šādus priekšmetus no visām muitas nodevām, nodokļiem un saistītiem maksājumiem, kas nav maksa par glabāšanu, transportu un līdzīgiem pakalpojumiem. [Trešā valsts] atļauj arī šādu priekšmetu eksportu.

11. Vienības dalībnieku personiskā bagāža ir atbrīvota no pārbaudēm, ja vien nav nopietnu iemeslu uzskatīt, ka tajā ir priekšmeti, kas nav paredzēti vienības dalībnieka personiskai lietošanai, vai priekšmeti, kuru imports vai eksports [trešā valstī] ir aizliegts ar likumu vai uz kuriem attiecas tās karantīnas noteikumi. Šādas personīgās bagāžas pārbaudi veic vienīgi attiecīgā vienības dalībnieka vai aģentūras pilnvarota pārstāvja klātbūtnē.

7. pants

Akreditācijas dokuments

1. Aģentūra sadarbībā ar [trešo valsti] katram vienības dalībniekam izsniedz dokumentu [trešās valsts] oficiālajā (-s) valodā (-s) un vienā no Eiropas Savienības iestāžu oficiālajām valodām identificēšanas nolūkos attiecībā pret [trešās valsts] valsts iestādēm un nolūkā apliecināt šāda dokumenta turētāja tiesības veikt uzdevumus un īstenot pilnvaras, kas minētas šā nolīguma 4. pantā un operatīvajā plānā. Dokumentā ir iekļauti šādi dati par dalībnieku: vārds, uzvārds un valstspiederība; dienesta pakāpe vai amata nosaukums; nesen uzņemta fotogrāfija digitālā formātā un uzdevumi, kurus viņš ir pilnvarots veikt izvietošanas laikā.

2. Akreditācijas dokuments kopā ar derīgu ceļošanas dokumentu vienības dalībniekam ļauj ieceļot [trešā valstī] bez vīzas vai iepriekšējas atļaujas.

3. Akreditācijas dokumentu darbības beigās nodod aģentūrai.

8. pants

Pamattiesības

1. Veicot uzdevumus un īstenojot pilnvaras, vienības dalībnieki pilnībā ievēro pamattiesības un pamatbrīvības, tostarp attiecībā uz piekļuvi patvēruma procedūrām, cilvēka cieņu, spīdzināšanas un necilvēcīgas vai pazemojošas attieksmes vai sodu aizliegumu, tiesības uz brīvību, neizraidīšanas principu un kolektīvās izraidīšanas aizliegumu, bērna tiesības un tiesības uz privātās un ģimenes dzīves neaizskaramību. Veicot uzdevumus un īstenojot pilnvaras, viņi patvaļīgi nediskriminē personas dzimuma, rases vai etniskās izcelsmes, reliģijas vai pārliecības, invaliditātes, vecuma, dzimumorientācijas vai dzimtes identitātes dēļ. Visiem pasākumiem, ko darbinieki veic, veicot uzdevumus un īstenojot pilnvaras, un kas skar pamattiesības un pamatbrīvības, jābūt samērīgiem ar šo pasākumu mērķiem un jāievēro šo pamattiesību un pamatbrīvību būtība.

2. Ikvienai pusei ir sūdzību mehānisms, lai izskatītu iespējamos pamattiesību pārkāpumus, ko tās personāls veicis, pildot savus dienesta pienākumus kopīgas operācijas, ātrās reaģēšanas robežapsardzes pasākuma vai atgriešanas operācijas laikā saskaņā ar šo nolīgumu.

9. pants

Personas datu apstrāde

1. Personas datu apstrādi veic tikai tad, ja tas ir nepieciešams šā nolīguma īstenošanai [trešā valstī], aģentūrā vai iesaistītajās dalībvalstīs.

2. Personas datu apstrāde [trešā valstī] notiek saskaņā ar tās tiesību aktiem.

3. Uz personas datu apstrādi, ko veic aģentūra un iesaistītā (-s) dalībvalsts (-is), tostarp nosūtot personas datus uz [trešo valsti], attiecas Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti, Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti, Padomes 2008. gada 27. novembra Pamatlēmums 2008/977/TI par tādu personas datu aizsardzību, ko apstrādā, policijas un tiesu iestādēm sadarbojoties krimināllietās, un aģentūras pieņemtie pasākumi Regulas (EK) Nr. 45/2001 piemērošanai, kā minēts Regulas (ES) 2016/1624 45. panta 2. punktā.

4. Gadījumā, ja apstrāde ietver personas datu nosūtīšanu, dalībvalstis un aģentūra personas datu nosūtīšanas brīdī uz [trešo valsti] norāda jebkuru vispārīgu vai konkrētu ierobežojumu piekļuvei šiem datiem vai to izmantošanai, tostarp attiecībā uz pārsūtīšanu, dzēšanu vai iznīcināšanu. Ja vajadzība pēc šādiem ierobežojumiem kļūst acīmredzama pēc personas datu nosūtīšanas, tad tās attiecīgi informē [trešo valsti].

5. Personas datus, kas darbības laikā savākti administratīvos nolūkos, aģentūra, iesaistītās dalībvalstis un [trešā valsts] var apstrādāt atbilstīgi datu aizsardzības jomā piemērojamiem tiesību aktiem.